CELEX: 22019D0209
Language: sk
Date: 2017-05-05 00:00:00
Title: Rozhodnutie Spoločného výboru EHP č. 97/2017 z 5. mája 2017, ktorým sa mení príloha XIII (Doprava) k Dohode o EHP [2019/209]

7.2.2019   
               
               
                  SK
               
               
                  Úradný vestník Európskej únie
               
               
                  L 36/57
               
            
         ROZHODNUTIE SPOLOČNÉHO VÝBORU EHP
         č. 97/2017
         z 5. mája 2017,
         ktorým sa mení príloha XIII (Doprava) k Dohode o EHP [2019/209]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Európskeho parlamentu a Rady (EÚ) 2016/2337 zo 14. decembra 2016, ktorým sa zrušuje nariadenie Rady (EHS) č. 1192/69 o spoločných pravidlách normalizácie účtovnej závierky železničných podnikov (1), sa má začleniť do Dohody o EHP.
                  
               
                     (2)
                  
                  
                     Nariadením (EÚ) 2016/2337 sa zrušuje nariadenie Rady (EHS) č. 1192/69 (2), s výnimkou ustanovení, ktoré sa uplatňujú na normalizáciu účtovnej závierky v súvislosti s prípadmi triedy IV, na ktoré sa vzťahuje príloha IV k nariadeniu (EHS) č. 1192/69, ktoré sa naďalej uplatňujú do 31. decembra 2017. Odkaz na nariadenie (EHS) č. 1192/69 začlenené do Dohody o EHP je preto potrebné v rámci Dohody o EHP s účinnosťou od 1. januára 2018 vypustiť.
                  
               
                     (3)
                  
                  
                     Nariadenie (EÚ) 2016/2337 sa po 31. decembri 2017 stane zastaraným, a preto je potrebné odkaz naň v rámci Dohody o EHP s účinnosťou od 1. januára 2018 vypustiť.
                  
               
                     (4)
                  
                  
                     Príloha XIII k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Príloha XIII k Dohode o EHP sa mení takto:
            
                        1.
                     
                     
                        Za bod 39 [nariadenie Rady (EHS) č. 1192/69] sa vkladá tento bod:
                        
                                    „39a
                                 
                                 
                                    
                                       32016 R 2337: Nariadenie Európskeho parlamentu a Rady (EÚ) 2016/2337 zo 14. decembra 2016, ktorým sa zrušuje nariadenie Rady (EHS) č. 1192/69 o spoločných pravidlách normalizácie účtovnej závierky železničných podnikov (Ú. v. EÚ L 354, 23.12.2016, s. 20).“
                                 
                              
                  
                        2.
                     
                     
                        V odseku II SEKTOROVÝCH ÚPRAV sa slová „článku 3 nariadenia (EHS) č. 1192/69,“ s účinnosťou od 1. januára 2018 vypúšťajú.
                     
                  
                        3.
                     
                     
                        Text bodu 39 [nariadenie Rady (EHS) č. 1192/69] a bodu 39a [nariadenie Európskeho parlamentu a Rady (EÚ) 2016/2337] sa s účinnosťou od 1. januára 2018 vypúšťa.
                     
                  
         
            Článok 2
            Znenie nariadenia (EÚ) 2016/2337 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 6. mája 2017 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 5. mája 2017
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 354, 23.12.2016, s. 20.
         
            (2)  Ú. v. ES L 156, 28.6.1969, s. 8.
         
            (*1)  Ústavné požiadavky neboli oznámené.